قازاقیستان‌دا، آلماتی شهری باشدا اولماق اۆزره یئریدیلن ترور عملیاتلاری باشا چاتدی.
اؤلکه‌نین ترورلا مباریزه قرارگاهین‌دان وئریله‌ن آچیقلامادا، گئجه یاریسی اعتباری ایله آلماتی شهری باشدا اولماق اۆزره و ژامبیل ایالتلرین‌ده، ترور عملیاتلارینین سونا چاتماسییلا اؤلکه‌ده ترور تهلوکه‌سینین قیرمیزی سویه‌سینین قالدیریلدیغی بیلدیریلدی.
آچیقلامادا، آیین اولینده ۲۲۵ نفرین اؤلومو ایله نتیجه‌له‌نن عصیانلارین تشکیل ائدنلر ایله بونلارا قاتیلانلاری معین ائتمه فعالیتلرینین داوام ائده‌جگی بیلدیریلدی.
قازاقیستان ایچ ایشلری باخانلیغینین سوروشدورما ایداره‌سینین باشقانی سانجار عادیلوو ژورنالیستلره آچیقلاماسیندا، ترور عملیاتی چرچیوه‌سینده اوغورلانمیش ۵۱۵ سلاحین اله گئچیریلیدیگینی سؤیله‌دی.
عادیلوو، ساخلانیلانلاردان ۹۸ نفرینین سلاح اوغورلوغو، ۶۱ نفرینین ایسه قانونسوز سلاح ساخلاما سوچوندان یارغیلاندیغینی بیلدیردی.
قازاقیستان باش ساوچیلیغی دا، وطنداشلارین اؤلوملری ایله باغلی آراشدیرمالارین جدی شکیل‌ده یئریدیلدیگینی و اوچ اولقونون جنایت اولاراق آراشدیریلدیغینی ایفاده ائتدی.
۲۰۰۰ جینایت ایشینه باخیلدیغینی بیلدیر‌ن ساوچیلیق، شبهه‌لی بیلینه‌ن ۸۹۸ نفرین گؤزآلتی مدتینین داوام ائتدیگینی آچیقلادی.
